# data[].attributes.body
Prvi dan sudjelovanja na našem tečaju započeo je zajedničkom večerom u hotelu Eurostars Aliados u Portu gdje smo i sve ostale dane imali zajednička predavanja. Ugodnim neformalnim druženjem i i kušanjem portugalskih specijaliteta, upoznali smo se s grupom naših kolega iz Italije i Njemačke, ukupno nas devetero sudionika.

Već sljedeći radni dan upoznali smo našu predavačicu Catarinu Cardao, mladu profesoricu koja nam se predstavila s mnogo entuzijazma. Nakon toga prezentirali smo našu školu preko Power Point prezentacije i grad Makarsku te počastile ostale sudionike domaćim hrvatskim proizvodima.

Prije nego smo započeli s predavanjima, međusobno smo se pomiješali u grupama kako bismo se upoznali (Ice-break activity), a nakon toga smo predstavljali jedni druge, razmjenjivali iskustva iz naših škola te govorili o tome koja su naša očekivanja od tečaja EU i ja – aktivno građanstvo i identitet. Uslijedio je kviz u web alatu Slido o europskoj kulturi i identitetu za provjeru znanja o Europskoj uniji, Europi, administrativnom uređenju i sve ono što bi jedan građanin trebao znati o Europskoj uniji.

Predavačica Catarina upoznala nas je s glavnim ugovorima Europske unije kao i njezinim ciljevima, s Poveljom o temeljnim pravima EU-a koju čine : dostojanstvo, sloboda, jednakost, solidarnost, građanska prava i pravda. O svim elemntima zajednički smo raspravljali i donosili zaključke. Nakon toga smo se razdvojili u tim od po troje te je svaka grupa dobila po jedan zadatak. Nakon analize zajedničkom raspravom smo trebali doći do zaključka koji dio povelje se može primijeniti u zadanim zadatcima.

Po završetku zajedno smo krenuli u obilazak srca grada Porta kako bismo  istražili njegove znamenitosti, kao što je Sao Bento (poznata željeznička postaja), gradska vijećnica i promenada na kulturnoj i građanskoj razini. U slobodnom vremenu posjetile smo poznatu knjižnicu Livario Lello.

# data[].attributes.body
Novi dan započeo je ponavljanjem onog što smo prethodni dan naučili i usvojili. Nakon toga upoznali smo se s današnjim europskim izazovima, a to su: tzv. Razvod naroda (The Nations Divorce), klimatske promjene i energija, unutarnja kohezija i demokracija te gospodarstvo i konkurentnost. Predavačica Catarina nas je upoznala s postojećom europskom slobodom odnosno sa Schengeskim prostorom koji obuhvaća teritorije 29 europskih zemalja koje su usvojile Schengenski sporazum (dogovor o unutarnjim granicama, jedinstvene vanjske granice i organizacija policijske suradnje). Uslijedila je radionica na primjeru tri zemlje: Grčke, Francuske, Luxemburga. Grupnim radom u ulozi glavnog ministarskog vijeća, argumentirano smo predlagali odgovarajuće odluke i rješenja problema. Uslijedila je pauza za doručak i kavu te zajedničko druženje. U nastavku predavanja raspravljali smo na koji način možemo razumjeti osobnost učenika te je svatko pojedinačno trebao odgovoriti na pitanja: tko, što trebaju napraviti kao ciljana skupina, što vide, što kažu, što rade danas, što čuju te kako razmišljaju i što osjećaju. U ovoj radionici govorili smo o ulozi obrazovanja iz perspektive europske dimenzije nakon koje smo i donijeli zaključak o generaciji 21. stoljeća koja je drugačijeg karaktera te zapravo nosi rizik stabilnosti prema neizvjesnosti, a to je ono što novo postaje normalno u današnjem svijetu mladih s ciljem izgradnje europskog jedinstva. Slobodno popodne iskoristile smo za posjet ribarskom gradiću Aveiro.

# data[].attributes.body
Stručnim vođenjem posjetile smo grad Braga u sjevernom Portugalu, a to je jedan od najstarijih gradova u Portugalu. Značajan je po svojim povijesnim arhitektonskim zdanjima. Zbog duge povijesti grad je prozvan portugalskim Rimom. Braga je danas i jedno od glavnih vjerskih središta u Portugalu sa svojom impresivnom katedralom, ali oduševljava i svojom gastronoskom ponudom. Nakon toga posjetili smo prekrasni grad, kolijevku Portugala, prijestolnicu kulture, grad Guimaraes. Prekrasan gradić sa svojim znamenitostima od kojih ćemo izdvojiti dvorac prvog portugalskog kralja, palača vojvode od Braganze, a ujedno je i jedan od najstarijih portugalskih sveučilišnih gradova.

Na tečaju predavačica Catarina prikazala je aktivnosti i dobru praksu koje europsko građanstvo stječe radom obrazovnih institucija; kako povezati europsko građanstvo s učvršćivanjem prava građana; velika migracijska  kretanja naroda danas; uloga institucija u mobilnosti EU-a; poznavanje programa i projekata za promicanje europskog građanstva; povećanje mogućnosti mobilnosti u EU te ulogu e-Twinning platforme.

# data[].attributes.body
Sljedeći dan predavanja bio je posvećen europskoj kulturnoj raznolikosti te koliko je važna europska mreža suradnje kao i izgradnja smjernica za jačanje obrazovne politike u budućnosti.

Gledajući filmove o iskustvima nastavnika i ljudi različitih zanimanja te mladih učenika i studenata sudjelovanjem u mobilnostima Erasmusa+, pokušali smo raspraviti i analizirati najbolje strategije za pronalazak partnera u ovakvim mobilnostima. Predavačica Catarina tražila je da razmislimo što bi mogao biti naš sljedeći Erasmus+ projekt pa smo u diskusijama zaključivali što mislimo, prema našem iskustvu, koje bi bile smjernice za pisanje uspješnog Erasmus projekta. Sve te zajedničke diskusije su zapravo bile uvod u predavanje o učiteljskim digitalnim alatima te na koji način naši učenici, ali i mi,  koristimo umjetnu inteligenciju u učionici.

Predavačica nam je pustila nekoliko TED govora na youtubeu, a osobito nas se dojmio govor Simone Sinek koja je govorila koliko treba ohrabrivati kolege i govoriti im da i oni moraju motivirati i ohrabrivati kolege kako bismo svi shvatili da smo zapravo sjajni vodiči u našem zanimanju.

U sljedećem dijelu predavanja nakon pauze raspravljali smo o kulturi i zašto je važno da poznajemo druge kulture. Nakon odgledanog filma o kulturi, bilo da se radi o običnom pozdravu ili kako se ljudi ponašaju u određenim situacijama, svi smo predstavili svoje nacionalne pozdrave i običaje kraja iz kojeg dolazimo (vezano uz božićne običaje, obiteljska okupljanja i slično). Opet smo gledali film Juliensa Bourrelllea koji govori o kulturi kao mentalnom programu koji nam kaže što je dobro, a što loše ponašanje i da treba pronaći alat za razmjenu kultura i običaja. U ovom dijelu predavanja, predavačica je uključila i nas sudionike na način da je svatko od nas ispričao neki vic, smiješnu priču koja je karakteristična za našu zemlju. Mi smo ispričale vic o Bračanima.

Na kraju ovog predavanja imali smo kviz o tome što smo naučili tijekom predavanja o europskoj kulturi. Tijekom slobodnog predvečerja posjetile smo poznati podrum Calem, upoznali način proizvodnje porta i fado predstavu.

# data[].attributes.body
Zadnji dan našeg tečaja i naše mobilnosti donio nam je saznanja o tome kako institucije mogu implemetirati mehanizme širenja vrijednosti i praksi društvene, energetske i ekološke održivosti. U ovom dijelu predavanja opet smo bili podijeljeni u grupe i za svaki pojedini zadatak koji je grupa dobila morali smo na temelju stečenih saznanja odrediti načela i metode navedenih mehanizama. Ono što je bilo zanimljivo u ovom dijelu predavanja bilo je traženje lažnih vijesti na različitim portalima i potvrda o njihovoj istinitosti te zašto se nešto čini stvarno ili strašljivo. Predstavljene su platforme koje mogu pridonijeti provjeri njihove vjerodostojnosti i istinitosti.

Raspravljali smo o dobrim praksama koje treba usvojiti i koliko je specifično ponašanje današnjih studenata te o vođenim posjetima društvenim i neformalnim prostorima kojem prisustvuju Erasmus studenti. Na kraju smo poslušali TED govor Rite Pierson, motivacijski govor “Every kids needs a champion”, odnosno nekoga tko će mu biti potpora, netko tko će pokazati povezanost i tko ustraje da će takav učenik postati najbolje što može, a Erasmus + je ključ našeg uspjeha.

Ovim govorom zaokružili smo naš tečaj, vrjednovali smo ishode koje smo usvojili tijekom ovog tečaja, a to je prije svega osjećaj odgovornosti u međuovisnom društvu i pružanje jednakih mogućnosti za sve, autonomno djelovanje, donošenje vrijednosnih sudova, kritičko vrednovanje problema i prilagođavanje izazovima inovacija. Dakle, povezivanjem s Europskom unijom postajemo aktivni građani suvremenog društva i na taj način jačamo svoj identitet.

Na kraju tečaja uslijedila je podjela certifikata o uspješnosti naše mobilnosti. U zajedničkom oproštaju od grupe, svi smo međusobno razmijenili brojeve telefona kao i svojih radnih mjesta te se nadamo da će nam ova mobilnosti donijeti još puno novih čvrstih prijateljstava s našim kolegama iz Njemačke i Italije.